Diari Oficial de la Generalitat Valenciana


Sumari del DOGV 3435, del 16-02-1999 (1999/1253)

DECRET 25/1999, de 9 de febrer, del Govern Valencià, pel qual es crea un conservatori superior de música a Castelló de la Plana.
--------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/02/09/25/dof/vci/html**

### Dades del document

Número de DOGV
:   3435

Data del DOGV
:   16-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1253


Data del document
:   09-02-1999

Organisme emissor
:   Conselleria de Cultura, Educació i Ciència

Tipus de document
:   Decret

Correcció d'errades

 Descriptors 

:   * Castelló de la Plana

DECRET 25/1999, de 9 de febrer, del Govern Valencià, pel qual es crea un conservatori superior de música a Castelló de la Plana. [1999/X1253]
  
La Comunitat Valenciana disposa, a hores d'ara, de dos conservatoris superiors de música: un a Alacant i l'altre a València.
  
L'alumnat que cursa estudis professionals de Música als conservatoris professionals de Benicarló, Castelló de la Plana, Segorbe i la Vall d'Uixó, per a poder continuar els seus estudis de grau superior, ha de desplaçar-se a altres conservatoris, ubicats en alguns casos fora de la Comunitat Valenciana.
  
La Direcció Territorial de Cultura i Educació de Castelló i la Direcció General de Centres Docents han emés informe per proposar la creació d'un conservatori superior per a l'atenció de la demanda de dits ensenyaments.
  
En compliment del que estableix l'article 17 de la Llei Orgànica 8/1985, de 3 de juliol, Reguladora del Dret a l'Educació, a proposta del conseller de Cultura, Educació i Ciència i després de la deliberació prèvia del Govern Valencià, en la reunió del dia 9 de febrer de 1999,
  
DECRETE
  
Article 1
  
Es crea el centre docent següent:
  
Província: Castelló
  
Municipi: Castelló de la Plana
  
Adreça provisional: Pl. Fadrell, núm. 1.
  
Codi: 61514715.
  
Denominació: Conservatori Superior de Música.
  
Capacitat: 240 llocs escolars
  
Ensenyaments: Musicals de Grau Superior.
  
Article 2
  
El conservatori iniciarà les seues activitats acadèmiques al curs escolar 1998/99.
  
Article 3
  
1. El centre impartirà els ensenyaments de música de grau superior, establits en el títol II de la Llei Orgànica 1/1990, de 3 d'octubre, d'Ordenació General del Sistema Educatiu, de les especialitats que a continuació s'indiquen:
  
- Arpa
  
- Cant
  
- Clarinet
  
- Composició
  
- Contrabaix
  
- Fagot
  
- Flauta travessera
  
- Guitarra
  
- Oboè
  
- Pedagogia Musical
  
- Percussió
  
- Piano
  
- Saxòfon
  
- Trombó
  
- Trompa
  
- Trompeta
  
- Tuba
  
- Viola
  
- Violí
  
- Violoncel
  
2. Els ensenyaments assenyalats en el punt anterior s'implantaran en els terminis establits en el Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu.
  
Article 4
  
1. Transitòriament, el centre podrà admetre alumnat de les especialitats que se citen en l'article anterior per a cursar dits ensenyaments, segons el pla d'estudis establit en el Decret 2.618/1966, de 10 de setembre, després que haja superat prèviament la prova d'accés establida en el Reial Decret 970/1994, de 13 de maig.
  
2. La present autorització perdurarà fins a la extinció de dits ensenyaments, segons el calendari d'aplicació de la Llei d'Ordenació General del Sistema Educatiu establit pel Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny.
  
DISPOSICIÓ ADDICIONAL
  
El que s'estableix en el present decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta al conseller de Cultura, Educació i Ciència perquè adopte les mesures que siguen necessàries per al compliment i desenrotllament del que s'estableix en el present decret, així com per modificar, si és procedent, el domicili, la denominació, els ensenyaments autoritzats i la configuració del centre.
  
Segona
  
El present decret entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes es referiran a l'inici del curs escolar 1998/1999.
  
València, 9 de febrer de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI